**PITANJA I ODGOVORI – 4. SET**

Odgovori na pitanja pristigla elektroničkim putem na adresu esf@min-kulture.hr od 25.9. do 28. 9. 2025.

POZIV NA DOSTAVU PROJEKTNIH PRIJEDLOGA SF.3.4.08.08

**„Čitanjem do uključivog društva“**

|  |
| --- |
| **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi****PRIJAVNI OBRAZAC UZ UPUTE ZA POPUNJAVANJE U SUSTAVU EKOHEZIJA ZA PROGRAM UČINKOVITI LJUDSKI POTENCIJALI 2021. - 2027.****Kartica AKTIVNOSTI** |
| **PITANJE:**Imamo dilemu vezanu za strukturu aktivnosti projekta. Aktivnosti se grupiraju samo i isključivo kroz 4 obvezne aktivnosti:1. Razvoj usluge pokretne knjižnice2. Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti3. Komunikacija i vidljivost4. Upravljanje projektomIli može i drugačije? Naime, u našem projektu predviđamo 16 različitih programa (11 će se odvijati u narodnoj knjižnici, a 5 u pokretnoj knjižnici) koji doprinose specifičnom cilju 2. Moramo li svaki program opisati kao zasebnu aktivnost kroz koju opisujemo način njihove provedbe, uloge prijavitelja/partnera, mjerljive ishode te ih na kraju povezujemo s odgovarajućim rezultatom? Ili se svi ovi programi moraju opisati kroz aktivnost Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti**ODGOVOR:**Programi poticanja čitanja i razvoja čitalačke pismenosti koji se provode u okviru aktivnosti Specifičnog cilja 2. „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti“ su mjerljivi ishodi te aktivnosti i nužno ih je navesti u Prijavnom obrascu u dijelu AKTIVNOSTI, pod obaveznom aktivnosti kojoj i pripadaju. **Molimo obratite pažnju da planiranje količine mjerljivih ishoda mora biti realno, jer su za neostvarenje ugovorenih vrijednosti mjerljivih ishoda propisane financijske korekcije.**U primjeru koji opisujete, doprinos mjerljivom ishodu 2: „Provedeni programi poticanja čitanja i razvoja čitalačke pismenosti pripadnika ranjivih skupina“ iznosi 11 (polje: „količina“), a doprinos mjerljivom ishodu 3: „Provedeni programi poticanja čitanja i razvoja čitalačke pismenosti pripadnika ranjivih skupina u pokretnoj knjižnici“ iznosi 5 (polje: „količina“). Podsjećamo kako je za mjerljivi ishod 2. propisana minimalna vrijednost 3, a za mjerljivi ishod 3. propisana minimalna vrijednost je 1. U odgovarajućem polju potrebno je navesti opis mjerljivog ishoda koji nastaje provedbom aktivnosti, sukladno mogućnostima tekstualnog unosa koje dopušta obrazac. Opise programa Korisnik dostavlja u provedbi projekta, uz ostalu propisanu dokumentaciju kojom se dokazuje ostvarenje mjerljivih ishoda u aktivnosti „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti“ te također kao dio dokumentacije kojom se potvrđuje ostvarenje pokazatelja SF.3.4.08.08-03 „Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima“.  |
| **UPUTE ZA PRIJAVITELJE** **2. PRAVILA PDP-A****2.7. Prihvatljivost troškova****4. POSTUPAK DODJELE BESPOVRATNIH SREDSTAVA4.2. Procjena kvalitete** |
| **PITANJE:**Je li u projektnoj prijavi dovoljno navesti tip pokretne knjižnice koji se nabavlja, prema Standardu za narodne knjižnice u RH (NN 103/2021) npr. TIP I (duljina više od 10 metara) ili je obavezno odmah navesti i vrstu podvozja (šasije), odnosno je li ona kamionska ili autobusna?**ODGOVOR:**Prijavitelj u okviru projektnog prijedloga mora osigurati informacije koje su dostatne za procjenu projektnog prijedloga tijekom postupka dodjele bespovratnih sredstava. U okviru kriterija odabira 3. „Koherentnost i izvedivost plana provedbe operacije“ 3.1. „Osigurana je dosljednost između predloženog proračuna, predviđenih aktivnosti i mjerljivih ishoda operacije te pokazatelja specifičnog cilja“ navedeno je pitanje: „Postoji dosljednost između predloženog proračuna, predviđenih aktivnosti i mjerljivih ishoda operacije te pokazatelja specifičnih ciljeva“, dok se u ocjeni kvalitete pod kriterijem 2. „Koherentnost i izvedivost plana provedbe operacije“ boduje odgovor na pitanje „U kojoj mjeri je predloženi proračun jasan i relevantan u odnosu na predložene aktivnosti?“ Također, trošak nabave pokretne knjižnice, kao i ostali troškovi u projektnom prijedlogu, mora udovoljavati svim uvjetima koji su navedeni u natječajnoj dokumentaciji Poziva, uključujući i da su ekonomični i sukladni tržišnim cijenama. Stoga je potrebno trošak pokretne knjižnice temeljiti na konkretnom podatku (ponudi dobavljača). Prijavitelj ne mora prilikom dostave projektnog prijedloga dostaviti ponude temeljem kojih su formirani određeni troškovi, ali tu dokumentaciju naknadno može zatražiti Posredničko tijelo razine 2 prilikom provjere prihvatljivosti troškova projektnih prijedloga. Ukoliko PT2 prilikom provjere prihvatljivosti troškova utvrdi značajan iznos neprihvatljivih troškova, koji dovodi u pitanje realizaciju projektnih aktivnosti, projektnu prijavu mora vratiti OOP-u na procjenu, koji istu provodi imajući na umu zaključke postupka provjere zahtjeva prihvatljivosti troškova. Ukoliko nakon provjere zahtjeva prihvatljivosti troškova dođe do smanjenja ukupnih prihvatljivih troškova projektnog prijedloga ispod minimalnog iznosa definiranog UzP-om, isti se isključuje iz daljnjeg postupka odabira. Provjera prihvatljivosti troškova vrši se samo za one projektne prijedloge kojima se osigurava potpuna iskorištenost raspoloživih financijskih sredstava predmetnog PDP-a. |